和陶淵明歸田園居六詩  其一
作者：陳造
朝代：宋

paragraphs: 一室類蜂房，爲食來窮山。
僅救饑火煎，跋履恐彫年。
平生丘壑念，回首魚脫淵。
鄉居何許家，菰茭滿中田。
有兒可耕牧，枉滯章句間。
昨日鵲啅餘，鴈書忽墮前。
云集南蕩工，數竈騰青煙。
書賣猶可市，前功戒頹顛。
官業詎宜老，倦客志在閑。
置書命鴟夷，心事今泰然。